**Рэспубліканскі фестываль нацыянальных культур** — фестываль дыяспар Беларусі, які адбываецца раз у два гады ў Гродне. Удзел у фестывалі прымаюць прадстаўнікі грамадскіх нацыянальна-культурных аб’яднанняў Беларусі, майстры народнай творчасці, артысты. Асаблівасцю фестывалю з’яўляецца стварэнне нацыянальных падворкаў.

Гісторыя
--------

### Першы фестываль

Першы фестываль адбыўся ў 1996 годзе. У ім прынялі ўдзел 11 нацыянальных аб’яднанняў.

### Дзясяты фестываль

Асноўны артыкул: **X Рэспубліканскі фестываль нацыянальных культур**
X Рэспубліканскі фестываль нацыянальных культур (6 — 7 чэрвеня 2014 года) сабраў прадстаўнікоў 34 нацыянальнасцей, дэбютантамі былі крымскія татары, іспанцы, італьянцы, англічане. Пачаўся форум шэсцем удзельнікаў у нацыянальных касцюмах па цэнтральных вуліцах Гродна да галоўнай сцэны на плошчы Леніна, дзе адбылася ўрачыстая цырымонія адкрыцця. Гэты фестываль стаў самым маштабным да гэтага часу па колькасці ўдзельнікаў – амаль 900. Прадстаўнікамі дыяспар была закладзена *«алея сяброўства»* паблізу ад Каложскай царквы. Ва урачыстым шэсці і адкрыцці фестывалю прымалі удзел намеснік Прэм’ер-міністра Рэспублікі Беларусь Анатоль Тозік і намеснік Кіраўніка Адміністрацыі Прэзідэнта Рэспублікі Беларусь Анатоль Ліс. Адбыўся канцэрт Народнага артыста Расіі Льва Лешчанкі[ru]. Другі дзень фестывалю быў адзначаны адкрыццём памятнага знака на месцы страчанага храма, удзел у каторым акрамя кіраўнікоў праваслаўнай і каталіцкай канфесій Гродна бралі Міністр культуры Рэспублікі Беларусь Барыс Святлоў і Міністр адукацыі Рэспублікі Беларусь Сяргей Маскевіч. Мерапрыемствы фестывалю наведалі каля 200 тысяч гледачоў.

### Адзінаццаты фестываль

Асноўны артыкул: **XI Рэспубліканскі фестываль нацыянальных культур**
У 2016 годзе фестываль адбыўся адзінаццаты раз, адзначыўшы дваццацігадовы юбілей. Фестываль праходзіў 4 і 5 чэрвеня 2016 года і сабраў каля 120 тысяч наведвальнікаў. У свяце прынялі ўдзел прадстаўнікі каля 40 нацыянальнасцей, паказаўшы свае танцы, песні, кухню і касцюмы на 22 падворках. Распачаў працу музей Рэспубліканскага фестывалю нацыянальных культур. Адбылося адкрыццё скульптуры шахматнай фігуркі ладдзі на беразе Нёмана, непадалёк ад Старога і Новага замкаў, якую правёў старшыня Гродзенскага гарвыканкама Мечыслаў Гой.

### Дванаццаты фестываль

Асноўны артыкул: **XII Рэспубліканскі фестываль нацыянальных культур**
Адбываўся 1—2 чэрвеня 2018 года ў Гродне, 3 чэрвеня на Аўгустоўскім канале.

### Трынаццаты фестываль

Асноўны артыкул: **XIII Рэспубліканскі фестываль нацыянальных культур**
Меў адбыцца 5—6 чэрвеня 2020 года ў Гродне і 7 чэрвеня 2020 года на Аўгустоўскім канале, але з-за пандэміі COVID-19 быў перанесены на 2021 год. У 2021 годзе ў Гродне яго зноў вырашылі не праводзіць, у верасні 2021 года яго адкрыццё правялі на Дзень горада ў Мінску з удзелам 25 нацыянальнасцей.

Зноскі
------

1. ↑  X Рэспубліканскі фестываль нацыянальных культур у Гродне **(нявызн.)**(недаступная спасылка).  Афіцыйны сайт Рэспублікі Беларусь. Архівавана з першакрыніцы 29 красавіка 2018. Праверана 29 верасня 2016.
2. ↑  Бывай, дзясяты фестываль! Рыхтуемся да адзінаццатага… **(нявызн.)**(недаступная спасылка).  Міністэрства культуры Рэспублікі Беларусь. Архівавана з першакрыніцы 11 ліпеня 2014. Праверана 29 верасня 2016.
3. ↑  Дыплом XI Рэспубліканскага фестываля нацыянальных культур атрымала студэнтка гісторыка-філалагічнага факультэта **(нявызн.)**.  Могилёвский государственный университет имени А. А. Кулешова. Праверана 29 верасня 2016.
4. ↑  XІ Рэспубліканскі фестываль нацыянальных культур прайшоў у Гродне **(нявызн.)**.  Звязда. Праверана 29 верасня 2016.
5. ↑  "Уже точно. Фестиваль национальных культур в Гродно перенесли на следующий год". TUT.BY. 14 мая 2020 у 09:25. Архівавана з арыгінала 27 мая 2020. Праверана 2020-05-14. `{{cite news}}`: Невядомы параметр `|deadurl=` ігнараваны (прапануецца `|url-status=`) (даведка); Праверце значэнне даты ў: `|date=` (даведка); Шаблон цытавання мае пусты невядомы параметр: `|coauthors=` (даведка) Архівавана 27 мая 2020. Архіўная копія **(нявызн.)**(недаступная спасылка). Архівавана з першакрыніцы 27 мая 2020. Праверана 14 мая 2020.

Спасылкі
--------



* Лагатып Вікісховішча На Вікісховішчы пакуль няма медыяфайлаў па тэме, але Вы можаце загрузіць іх

| ⛭Рэспубліканскі фестываль нацыянальных культур у Гродне |
| --- |
| Год | 1996 · 1998 · 2000 · 2002 · 2004 · 2006 · 2008 · 2010 · 2012 · 2014 · 2016 · 2018 · ~~2020~~ · 2022 · *2024* |